Դյուն (ֆիլմ, 2021)

**«Դյուն»** (), ռեժիսոր Դենի Վիլնյովի ֆանտաստիկ ֆիլմը, Ֆրենկ Հերբերտի համանուն վեպի էկրանավորումը։ Համաշխարհային պրեմիերան նախատեսվել է 2020 թվականի նոյեմբերի 18-ին։

## Սյուժե
Ֆիլմի սյուժեն ընդգրկում է Ավազաբլրի տիեզերքի մասին պատմող առաջին գրքի կեսն ու պատմում է Փոլ Ատրեյդեսի կյանքի մասին, որը պետք է համախմբի ֆրեմեններին ու հաղթի Արակիս մոլորակի համար մղվող պայքարում։

## Դերերում

## Թողարկման պատմություն
### Գաղափարի մշակում
2016 թվականի նոյեմբերին Legendary Pictures ընկերությունը ձեռք է բերել ֆիլմի իրավունքները։

2016 թվականի դեկտեմբերին հայտնի է դարձել, որ բանակցություններ են սկսվել Դենի Վիլնյովի հետ, իսկ 2017 թվականի փետրվարին պաշտոնապես հաստատվել է, որ նա լինելու է ֆիլմի ռեժիսորը։ Վիլնյովը ֆիլմի վրա աշխատանքը կոչել է «իր կյանքի նախագիծը»։ Պրոդյուսերներ են դարձել Թոմաս Թուլը, Մերի Փերենթը և Քեյլ Բոյտերը, գործադիր պրոդյուսերներ՝ Բրայան Հերբերտը, Բայրոն Մերիթը և Քիմ Հերբերտը։

2017 թվականի ապրիլին Էրիկ Ռոթը հաստատվել է որպես ֆիլմի սցենարիստ։

2017 թվականի նոյեմբերին Վիլնյովը հայտնել է, որ ֆիլմը նման չի լինելու վեպի՝ 1984 թվականի էկրանավորմանը, որը նկարահանել է Դեյվիդ Լինչը։

2018 թվականի մարտին Վիլնյովը հայտարարել է, որ նախատեսում է ֆիլմի երկու մասերի վրա աշխատել միաժամանակ։ Քևին Ջեյ Անդերսոնը դարձել է նախագծի կրեատիվ խորհրդատու։

2018 թվականի հուլիսին Բրայան Հերբերտը հաստատել է, սցենարի վերջին նախագիծն ընդգրկում է «Ավազաբլրի վեպի մոտավորապես կեսը»։

2018 թվականի նոյեմբերին Էրիկ Ռոթն ստուդիայի ղեկավարությանն է ներկայացրել սցենարի՝ երկու հարյուր էջ ունեցող տարբերակը։

2018 թվականի դեկտեմբերին հայտնի է դարձել, որ ֆիլմի օպերատորը լինելու է Գրեգ Ֆրեյզերը։

### Քասթինգ
2018 թվականի հուլիսին հայտնի է դարձել, որ Փոլ Ատրեյդեսի գլխավոր դերի հիմնական թեկնածուն Տիմոտի Շալամեն է։

2018 թվականի սեպտեմբերին ֆիլմի ստեղծողները բանակցություններ են սկսել Ռեբեկա Ֆերգյուսոնի հետ՝ նրան առաջարկելով լեդի Ջեսիկայի դերը։

2019 թվականի հունվարին ֆիլմի դերասանական կազմին են միացել Դեյվ Բատիստան, որը մարմնավորել է Գլոսու Ռաբանին, Ստելլան Սկարսգորդը, որը խաղացել է բարոն Վլադիմիր Հարկոնենի դերը, Շառլոտա Ռեմփլինգը, որը մարմնավորել է Հելեն Մոհիամին, Օսկար Այզեկը, որը կատարել է Լետո Ատրեյդեսի դերը։ Բանակցություններ են վարել նաև Զենդեյայի հետ, որին առաջարվել է Չանիի դերը, ինչպես նաև Խավիեր Բարդեմի հետ, որին առաջարկվել է Ստիլգարի դերը։

Փետրվարին հայտնի է դարձել, որ Ջոշ Բրոլինը կատարելու է Գուրնի Հալեքի, իսկ Ջեյսոն Մոմոան՝ Դունկան Այդահոյի դերը։

Մարտին նախագծի թիմին են միացել դերասաններ Չան Չենը և Սթիվեն Հենդերսոնը, ինչպես նաև կոմպոզիտոր Հանս Ցիմերը։

### Նկարահանումներ
Նկարահանումների սկիզբը նախատեսվել է 2019 թվականի փետրվար-մարտին։ Նկարահանումները մեկնարկել են մարտի 18-ին։

Նկարահանումների հիմնական վայրերը եղել են Origo Film Studios-ի տաղավարները Բուդապեշտում (Հունգարիա) և Վադի Ռամ անապատը Հորդանանում։

Նկարահանումներն ավարտվել են 2019 թվականի հուլիսին։

## Ծանոթագրություններ

## Արտաքին հղումներ
* 

Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2021 ֆիլմեր
Կատեգորիա:3D ֆիլմեր
Կատեգորիա:IMAX ֆիլմեր
Կատեգորիա:Legendary Pictures ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան կինոէպոպեաներ
Կատեգորիա:Ամերիկյան մարտաֆիլմեր
Կատեգորիա:Ամերիկյան ռիմեյք ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Վեպերի էկրանավորումներ
Կատեգորիա:Ֆանտաստիկ ֆիլմեր տիեզերքի մասին
Կատեգորիա:Ֆիլմեր այլմոլորակայինների մասին
Կատեգորիա:Ֆիլմեր ընտանիքի մասին
Կատեգորիա:Ֆիլմեր մայր-որդի հարաբերությունների մասին
Կատեգորիա:Ֆիլմեր, որոնց գործողությունները տեղի են ունենում անապատում
Կատեգորիա:Ֆիլմեր, որոնց գործողությունները տեղի են ունենում ապագայում